Opavave jaikuaa jasypápe ojehasa'asyha oparupiete ha upéi ae yvy oñepyrữjevytaha ome'ẽ opaichagua temitỹ: avati, mandi'o, yva ha ambuéva. Jasypápe ndaiporiguasuvéima hi'upyrã. Umi oñembosako'iva'ekue añoite ikatúta ombohovái hekopete ko'ã ára vai. Upégui ou peteĩ jepokuaa tuja he'íva ojejapova'erãha peteĩ tuicha ha héva jopara ha ipype oñemoĩva'erãha locro térã locrillo ha heseve kumanda ha avei kurapepẽ, sevói, tomáte, kuratữ ha kesu paraguái. Umíva oñembopupu are porã ha, ágã oĩmbávo, oikóta ichugui pe tembi'u ojehecharamove ha hevéva ñane retãme.